Matías Prats Luque

Matías Prats Luque, nado en Madrid o 14 de novembro de 1950, é un xornalista español, ó igual que o seu pai Matías Prats Cañete, e o seu fillo, Matías Prats Chacón.

 Traxectoria 
Licenciado en Dereito e en Xornalismo comezou a súa carreira na emisora de radio La Voz de Madrid. En 1975 pasa á canle pública La 2 de Televisión Española con Redacción Noche de Joaquín Arozamena.

Como xornalista deportivo estivo presente en acontecementos como 8 Xogos Olímpicos, Mundiais de Fútbol, o Torneo de Roland Garros, Wimbledon, a Copa Davis e torneos de golf coma o Masters de Augusta ou a Ryder Cup. En 1990 dirixe en TVE Estudio Estadio, do que era presentador entre 1981 e 1993 e máis tarde Fútbol de Primera e Sólo goles (1994).

En 1991 incorpórase como presentador á primeira edición do Telediario de Televisión Española. A canle de televisión Antena 3 fíchao en 1998, para presentar os informativos (Antena 3 Noticias) da edición do mediodía, para pasar a continuación á segunda edición, da que segue á fronte actualmente. En 2006, compaxina a presentación da segunda edición das noticias coa de Territorio Champions.

É fillo do coñecido xornalista Matías Prats Cañete e o seu fillo é Matías Prats Chacón. É coñecido tamén, no mundo publicitario, por anunciar La Cuenta Naranja do grupo holandés ING.

 Premios e nomeacións 
 Premios Ano  Categoría Resultado  Premios ATV  2012 Mellor Presentador de Programas Informativos  Nomeado 2009 Mellor Presentador de Programas Informativos  Nomeado 2008 Mellor Presentador de Programas Informativos  Nomeado 2007 Mellor Comunicador de Programas Informativos  Gañador  2006 Mellor Comunicador de Programas Informativos Gañador 2004 Mellor Comunicador de Programas Informativos  Gañador  2003 Mellor Comunicador de Programas Informativos  Nomeado 2002 Mellor Comunicador de Programas Informativos  Nomeado 2001 Mellor Comunicador de Programas Informativos  Gañador Premio Ondas  1999 Mellor Comunicador de Programas Informativos  Gañador 1996 Nacionais de Televisión: Mellor labor profesional  Gañador TP de Ouro 2011 Mellor Presentador de Informativos  Gañador  2010  Mellor Presentador de Informativos  Gañador  2009  Mellor Presentador de Informativos  Gañador  2008  Mellor Presentador de Informativos  Gañador  2007 Mellor Presentador de Informativos  Gañador  2006 Mellor Presentador de Informativos  Gañador  2005 Mellor Presentador de Informativos  Gañador  2004 Mellor Presentador de Informativos  Gañador  2003 Mellor Presentador de Informativos  Gañador  Premios Protagonistas  2002  Protagonista do ano en Xornalismo Gañador 

 Notas 

 Véxase tamén 
 Ligazóns externas 
 Entrevista a Matías Prats .

Categoría:Xornalistas da Comunidade de Madrid
Categoría:Presentadores de televisión da Comunidade de Madrid
Categoría:Nados en Madrid
Categoría:Alumnos da Universidade San Pablo CEU
Categoría:Presentadores de Televisión Española